Theda Bara (nombre artistico de Theodosia Burr Goodman), naixita de Cincinnati (Ohio) o 29 de chulio de 1885 y muerta en Los Angeles (California) o 13 d'abril de 1955, estió una actriz estausunidense, activa en o cine estausunidense dende zaguerías d'os anyos 1900 dica meyatos d'os anyos 1920, quan remató o periodo d'o cine mudo. Theda Bara, fácil que l'actriz más conoixita d'ixas envueltas, estió de feito a primera sex symbol d'a historia d'o cine, gosando fer papels de muller fatal. Sindembargo, quantas d'as suyas cintas (en realidat a mayor parte) han desapareixito, no conservando-se dica hue.